Nafarroako Parlamentuko Mahaiak, 2019ko urtarrilaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ana Beltrán Villalba andreak aurkeztutako gaurkotasun handiko galdera, Skolae programa idatzi duten pertsonen izenei, lanbide-profilari eta lanbide-jarduerari buruzko informazio-eskariari erantzunik ez ematearen gainekoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2019ko urtarrilaren 8an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Popularreko foru parlamentarien elkarteko parlamentari Ana Beltrán Villalba andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, lehendakariak 2019ko urtarrilaren 11ko Osoko Bilkuran ahoz erantzun dezan:

Nafarroako Alderdi Popularreko foru parlamentarien elkarteak Skolae programa idatzi duten pertsonen izenei, lanbide-profilari eta lanbide-jarduerari buruzko informazio-eskaria egin zuen urrian. Zure Gobernuak zergatik ez dio erantzun eskariari?

Iruñean, 2019ko urtarrilaren 8an

Foru parlamentaria: Ana Beltrán Villalba